Diari Oficial de la Generalitat Valenciana


Sumari del DOGV 3487, del 04-05-1999 (1999/3186)

ORDRE de 23 de març de 1999, de la Conselleria de Cultura, Educació i Ciència, per la qual es reclassifica com a Centre Professional d'Ensenyaments Musicals a l'Escola de Música Santa Cecília, de Cullera (València).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3487

Data del DOGV
:   04-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/3186


Data del document
:   23-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Cullera
    * educació artística

ORDRE de 23 de març de 1999, de la Conselleria de Cultura, Educació i Ciència, per la qual es reclassifica com a Centre Professional d'Ensenyaments Musicals a l'Escola de Música Santa Cecília, de Cullera (València). [1999/X3186]
  
L'expedient ha estat iniciat pel representant de l'Escola de Música Santa Cecília, codi 15461363, situada al carrer del Riu, 7, de Cullera, en sol·licitud de reclassificació com a Centre Professional autoritzat per a impartir ensenyaments de música de Grau Elemental i Mitjà corresponents a la nova ordenació del sistema educatiu, i residualment, fins a la seua extinció, els ensenyaments de Grau Mitjà regulats pel Decret 2.618/1966, de 10 de setembre.
  
Per Resolució de 30 de juliol de 1998, de la Direcció General de Centres Docents, s'aprovà la proposta d'instal·lacions i ús educatiu dels espais reflectits en la documentació tècnica presentada per a obtindre la reclassificació com a Centre Professional, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de València, vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir a allò que es sol·licita.
  
Vista la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartixen ensenyaments artístics; i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar com a Centre Professional, per a impartir ensenyaments de música de Grau Elemental i Mitjà corresponents a la nova ordenació educativa, a l'Escola de Música Santa Cecília, de Cullera, en les condicions que s'especifiquen:
  
Denominació genèrica: Centre Autoritzat d'Ensenyaments Musicals de Grau Professional
  
Denominació específica: Santa Cecília
  
Adreça: carrer del Riu, 7
  
Localitat: Cullera
  
Província: València
  
Codi: 36301469
  
Titular: Associació Societat Musical Instructiva Santa Cecília.
  
Ensenyaments que s'autoritzen: ensenyaments de música de grau elemental i mitjà de la nova ordenació educativa següents: flauta travessera, oboè, clarinet, fagot, saxofon, trompa, trompeta, trombó, tuba, percussió, violí, viola, violoncel, contrabaix i piano.
  
S'autoritzen a més a més, i fins a la seua extinció, els Ensenyaments de Grau Mitjà corresponents a les mateixes especialitats instrumentals del Pla d'Estudis regulat pel Decret 2618/1966.
  
Així mateix el centre haurà d'impartir els ensenyaments complementaris requerits tant en el Decret 151/1993, de 17 d'agost, com en el Decret 2.618/1966, de 10 de setembre, per a completar els estudis de les especialitats instrumentals que s'autoritzen.
  
Nombre de llocs escolars:
  
- Grau elemental: 200 llocs escolars
  
- Grau mitjà: 180 llocs escolars
  
Segon
  
El centre gaudirà de plenes competències acadèmiques en totes les matèries, corresponents al nou sistema educatiu, que s'autoritzen.
  
Tercer
  
Sense perjudici d'allò establert en l'apartat segon, i en compliment de la Disposició Addicional 4ª del Reial Decret 321/1994, el Centre queda adscrit, a efectes purament administratius al Conservatori Professional de Música de Cullera, codi 08059673.
  
Quart
  
La present autorització sortirà efecte des de l'inici del curs acadèmic 1998/99.
  
Cinqué
  
Qualsevol modificació dels termes d'esta ordre requerirà la preceptiva autorització de l'administració educativa.
  
Sisé
  
Cancel·lar la inscripció que com a Escola de Música obtingué l'Escola de Música Santa Cecília, de Cullera, a través de la Resolució de la Direcció General de Centres Docents, de 8 de març de 1995.
  
DISPOSICIÓ ADDICIONAL
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors en ambdós casos des de l'endemà a la seua notificació o publicació, segons corresponga. Tot això segons el que es disposa en els articles 10,14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 23 de març de 1999
  
El conseller de Cultura, Educació i Ciència,
  
MANUEL TARANCÓN FANDOS